CELEX: 62009TN0467
Language: bg
Date: 2009-11-19 00:00:00
Title: Дело T-467/09: Жалба, подадена на 19 ноември 2009 г. — Stelzer/Комисия

30.1.2010   
            
            
               BG
            
            
               Официален вестник на Европейския съюз
            
            
               C 24/60
            
         Жалба, подадена на 19 ноември 2009 г. — Stelzer/Комисия
   (Дело T-467/09)
   2010/C 24/107
   Език на производството: немски
   
      Страни
   
   
      Жалбоподател: Dierk Stelzer (Берлин, Германия) (представител: Rechtsanwalt F. Weiland)
   
      Ответник: Комисия на Европейските общности
   
      Искания на жалбоподателя
   
   
               —
            
            
               да се отмени отказът на генерална дирекция „Околна среда“ на Комисията от 6 август 2009 г. и отказът на генералния секретариат на Комисията от 29 октомври 2009 г. (следва да се чете: „29 септември 2009 г.“),
            
         
               —
            
            
               да се осъди Комисията да заплати съдебните разноски.
            
         
      Правни основания и основни доводи
   
   Жалбоподателят по-специално оспорва частичния отказ на Комисията от 29 октомври 2009 г. по потвърдителното му заявление за достъп до изследването на съвместимостта във връзка с транспонирането на Директива 2003/35/ЕО (1).
   В подкрепа на исканията си жалбоподателят изтъква, че посочените от ответника основания за отказ на достъп до искания документ нямат отношение към защитата на целите на дейности по разследване (член 4, параграф 2, трето тире от Регламент (ЕО) № 1049/2001 (2)), нито към защитата на процеса по вземане на решения (член 4, параграф 3 от Регламент № 1049/2001). По-нататък той посочва, че неправомерно му е отказан поисканият на основание на член 4, параграф 6 от Регламент № 1049/2001 частичен достъп до въпросния документ. Освен това според него е налице по-висш обществен интерес от оповестяването на посоченото изследване. Накрая жалбоподателят се позовава на нарушение от страна на ответника на задължението за мотивиране.
   
      (1)  Директива 2003/35/ЕО на Европейския парламент и на Съвета от 26 май 2003 година за осигуряване участието на обществеността при изготвянето на определени планове и програми, отнасящи се до околната среда, и за изменение по отношение на участието на обществеността и достъпа до правосъдие на Директиви 85/337/ЕИО и 96/61/ЕО на Съвета (ОВ L 156, стр. 17; Специално издание на български език, 2007 г., глава 15, том 10, стр. 8 и поправка, ОВ L 298, 16.11.2007 г., стр. 23).
   
      (2)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43; Специално издание на български език, 2007 г., глава 1, том 3, стр. 76).